Tirsdag aften besluttede byrådet i Brønderslev Kommune at skære ned på antallet af byrådsmedlemmer i kommunen som led i kommunens budgetaftale. Det betyder, at der fra næste kommunalvalg bliver 27 medlemmer i stedet for 29. Ydermere besluttede byrådet også at skære ned på antallet af udvalg, så otte udvalg bliver til fem. -Det gør arbejdsgangen noget nemmere, så beslutningerne kan blive taget uden at de bliver sendt frem og tilbage mellem udvalgene, siger Mikael Klitgaard (Venstre). Han afviser, at det kommer til at gå ud over demokratiet i kommunen. De tre udvalg som slettes er Udvikling og planlægning, Sundhed og Forsyningsudvalget. Udvalgene vil i fremtiden blive slået sammen med andre udvalg.

Opsummering:
Det bliver nemmere at træffe beslutninger, mener borgmester Mikael Klitgaard (Venstre).